laion/Wikipedia-Exotic huggingface dataset:
לסליה ניומן

לסליה ניומן (באנגלית: Lesléa Newman; נולדה ב-5 בנובמבר 1955) היא סופרת יהודייה-אמריקאית. היא קיבלה מספר פרסים ספרותיים על היצירות שכתבה. לסליה ניומן נולדה בניו יורק למשפחה יהודית. בלידה היא קיבלה שם "לסלי", כאשר היא החלה את הקריירה הספרותית היא שנתה את שמה ל"לסליה" כהלחם של שמה ושם יהודי "לאה". עוד בילדותה היא התחילה לכתוב שירה והשתתפה בתחרויות לצעירים. במהלך הקריירה הספרותית ניומן כתבה מעל ל-75 ספרים. הנושאים העיקריים של ספריה הם יהדות, דימוי גוף, הפרעת אכילה, הורות להט"בית ונושאים כללים הקשורים למגדר. בשנת 1997 ספרה Belinda's Bouquet נאסר להפצה בקנדה לצד ספרים נוספים לרבות One Dad, Two Dads, Brown Dad, Blue Dads. בעקבות החלטת בית משפט העליון של קנדה בשנת 2002 האיסור בוטל. בשנת 1989 פורסם ספר Heather Has Two Mommies. הספר זכה למהדורה נוספת בשנת 2015. הוא היה שנוי במחלוקת וצוין על ידי איגוד הספריות האמריקאי כספר שקיבל מספר רב של איסורים בספריות. למרות זאת הספר היה מועמד לקבלת "פרס למבדה" בשנת 2016. בשנת 1995 ניומן קיבלה "פרס סטונוול". בסך הכול היא קיבלה פרס זה פעמיים. בשנת 2010 שני ספרים של ניומן היו מועמדים לקבלת "פרס סטונוול", אך בסופו של דבר זכה ספר "The Vast Fields of Ordinary" של ניק בורד. ספרים של ניומן היו מועמדים לקבלת "פרס למבדה" 9 פעמים וזכו מספר פעמים. בשנת 2019 ספרה Gittel's Journey: An Ellis Island Story זכה בפרס הלאומי לספרים יהודיים. מדיה וקבצים בנושא לסליה ניומן בוויקישיתוף אתר האינטרנט הרשמי של לסליה ניומן ראיון עם לסליה ניומן TeachingBooks | Author & Book Resources to Support Reading Education, www.teachingbooks.net ערך זה הוא קצרמר בנושא סופרים ובנושא אמריקאים. אתם מוזמנים לתרום לוויקיפדיה ולהרחיב אותו.
קורנברג

האם התכוונתם ל... ארתור קורנברג – ביוכימאי יהודי-אמריקאי פריץ קורנברג – אדריכל יהודי ממוצא גרמני רוג'ר דויד קורנברג – ביולוג יהודי-אמריקאי קרוננברג
פרדיננד פלדמן

פרדיננד פלדמן (בפולנית: Ferdynand Feldman‏; 1862 – 3 ביוני 1919) היה מגדולי שחקני התיאטרון הפולני במאה ה-19 ותחילת המאה ה-20. לא הרבה ידוע על ילדותו של פלדמן. הוא נולד בשנת 1862 והיה יהודי במוצאו. בראשית הקריירה למד פלדמן באקדמיה לאמנויות יפות על שם יאן מתייקו (אנ') בקרקוב, ובהמשך בבית הספר לדרמה דרינגה בוורשה. כבר בגיל 19, החל משנת 1881, החל להופיע בתיאטרון קרקוב. בשל יכולתו להצחיק הוא הצליח תחילה בקומדיות, פארסות ואופרטות. פלדמן שיחק בתיאטראות גן, בוורשה, קרקוב, פוזנן, לובלין, צ'נסטוחובה ולודז'. בשנת 1890 התקבל להרכב התיאטרון הגדול בלבוב (אנ') שם הופיע במשך עשרים וחמש שנים. בשנותיו האחרונות, בשנים 1916–1919 שיחק בתיאטרון יוליוש סלובקי בקרקוב. במלחמת פולין-אוקראינה הוא השתתף בקרב למברג (1918) (אנ') בלבוב, שהייתה אז חלק מפולין, כשהוא משתתף בצד הפולני ולא האוקראיני. את תשומת הלב של המבקרים משכו עבודותיו על היצירות של אלכסנדר פרדרו (אנ'). בין השאר, פלדמן גילם לעיתים קרובות את דמותו של נפוליאון בונפרטה, תדיאוש פאוליקובסקי ועוד. ליהוקו לתפקידים דרמטיים בקריירה איפשר לפלדמן לפתח את כישרונו, והוא זכה לביקורות אוהדות. כשחקן הוא התאפיין ביכולת היגוי (דיקציה) מגוונת ומרשימה, תוך שימוש במחוות והבעות פנים. הוא יצר הבחנה משמעותית בין הדמויות שגילם, ובנה דמות באמצעות פרטים קטנים ואביזרים. פרדיננד פלדמן היה יהודי פולני, וכפי הנראה נחשף כבר בביתו לתנועת ההשכלה היהודית. בגיל 19 בערך הכיר את אשתו קתרינה סוויצה, שהייתה לימים זמרת האופרה והשחקנית קתרינה פלדמן, ונישא לה בכנסיית סנט ניקולס בלבוב (שהייתה אז בשטח פולין) . הוא לא היה אדם דתי, אך לפני חתונתו נטבל לנצרות והמיר את דתו לקתוליות, על מנת שיוכלו להינשא בכנסייה. בתם המשותפת היא השחקנית קריסטינה פלדמן (אנ'). הוא קבור בבית הקברות ליצ'קוב (לבוב) (אנ'). מדיה וקבצים בנושא פרדיננד פלדמן בוויקישיתוף http://www.e-teatr.pl/pl/osoby/39476.html Webersfeld podaje, że debiutował w jego teatrze na prowincji w Galicji, a następnie grał w teatrze krakowskim u Adam Skorupka, zob: Edward Webersfeld, Teatr Prowincjonalny w Galicji. 1850–1908, "Scena i Sztuka" 1908–1909. להרחבה על השחקנית קתרינה פלדמן, ראו במילון הביוגרפי של התיאטרון הפולני (בפולנית) "Z życia towarzyskiego, Kuryer Lwowski (Lemberger Courier), 1911-10-03, s. 9". נבדק ב-2019-03-17. Grzela R., Rozum spokorniał. Rozmowy z twórcami, Interlib, Warszawa 2000 "Domena parnas.pl jest utrzymywana na serwerach nazwa.pl". נבדק ב-2017-11-23.
דנה אינטרנשיונל (אלבום)

דנה אינטרנשיונל (עופר ניסים מציג) (באנגלית: Danna International (Offer Nissim Presents)) הוא אלבום הבכורה של הזמרת-יוצרת הישראלית דנה אינטרנשיונל. האלבום יצא לאור באפריל 1993, על ידי חברת התקליטים IMP דאנס בע"מ. מתוך האלבום יצאו שישה סינגלים: "סעידה סולטנה", "דנה אינטרנשיונל", "פטה מורגנה", "משחק הדמעות", "סמר-מר" ו"מי שלא רוצה אותי". לאחר הצלחתו של האלבום, הוציאה אינטרנשיונל את אלבום האולפן השני שלה, אומפטמפה, בשנת 1994. הסגנון המוזיקלי של האלבום הוא דאנס ואלקטרוני והשירים בו הוקלטו בשלוש שפות: אנגלית, עברית וערבית. לפני שהחלו הקלטות האלבום, עסקה אינטרנשיונל במופעי דראג שאירעו במועדוני לילה של הקהילה הגאה. כמו כן, נכתב שמה של אינטרנשיונל כ-"Danna"; בהמשך שמה שונה ל-"Dana". על עטיפת האלבום דנה מצולמת עם פאה בלונדינית, שוכבת על מיטה, עם מבט מפתה בעיניה. בריאיון לראש אחד ביוני 1995 היא הצהירה: "לא הייתי בלונדינית, זו הייתה פאה. בתחילת הקריירה שלי חשבנו להחליף דמויות ולשנות את שערי. בגלל זה צולמתי כבלונדינית. בסוף החלטנו לוותר על הרעיון. ברוב התמונות שאתם רואים אני טבעית, ורק לפעמים, כשאני מרגישה שאני משתגעת, אני חובשת פאה". הערות "סמר-מר" מעוצב כ"סמר מר" (רצועות 2 ו-12). "No Alibi" מעוצב כ-"NO ALIBI". "Yes Sir, I Can Boogie" מעוצב כ-"YES SIR I CAN BOOGIE". מידע על האלבום דנה אינטרנשיונל באתר MusicBrainz האלבום דנה אינטרנשיונל באתר Discogs Ofer Nissim Featuring Danna - Danna International (באנגלית), נבדק ב-2022-06-11 Ofer Nissim Featuring Danna - אומפטמפה = Umpatampa (באנגלית), נבדק ב-2022-06-11 דנה אינטרנשיונל (עופר ניסים מציג), באתר Dana International community
רדיו 538

רדיו 538 (בהולנדית: Radio 538) היא תחנת רדיו שפועלת בהולנד החל משנת 1992. זו תחנת רדיו השנייה בפופולריות במדינה. "רדיו 538" הוקמה בשנת 1992 על ידי עובדי לשעבר של Radio Veronica וניצלה תדרים של תחנה זו. אולפן התחנה היה ממוקם בעיירה בוסום בצפון הולנד. בסוף שנות ה-90 התחנה עברה להילברסום למתחם ליד העירייה. החל משנת 2012 כל היחידות של הקבוצה הועברו למתחם חדש בשטח של 4400 מ"ר. בשנים 1992–1995 שירודי רדיו עבוד בכבל בלבד. רק בשנת 2003 תחנה קיבלה הקצאה של תדר ארצי והיא משדרת ב-102 MHz. במאי 2005 התחנה נמכרה ל- Talpa Holding ובשנת 2007 השליטה עברה ל-RTL Nederland. בשנת 2015 השליטה חזרה ל-Talpa Holding. שידורי "רדיו 538" מיועדות בעיקר לאוכלוסייה צעירה עם המוטו "The station of a young generation". שידורי התחנה הם בעיקר מוזיקה והעברת חדשות כל חצי שעה. פופולריות של שירודי התחנה גדלה עם השנים. בשנת 2013 היא הגיע לכ-10-12% מהשוק. במהלך משחקי מונדיאל ויורו התחנה מארגנת הקרנה משותפת לאוהדי כדורגל. בשנים 2005–2012 תחנת רדיו הייתה מנהלת תחרות של בתי הספר. מאזיני התחנה היו יכולים להצביע עבור בית ספר שלדעתם הטוב במדינה. שידורי התחנה אפשר לקלוט גם באינטרנט ותוך שימוש במערכת טלפוניה ניידת עולמית. במשך שנים רבות התחנה הייתה אחריות על מצעד הפזמונים Dutch Top 40. בשנת 2018 המצעד עבר לתחנת רדיו אחרת. עד לשנת 2011 "רדיו 538" הייתה מארגנת אירוע שנתי במוזאומפליין באמסטרדם. לאירוע היו מוזמנים אמנים רבים והיו בו כ-300 אלף מבקרים. בשנת 2011 הוקם ערוץ טלוויזיה TV 538כערוץ אחות של התחנה. בשנים 2002, 2004 ו-2009 התחנה "רדיו 538" קיבלה פרס "תחנת רדיו הטובה ביותר" ההולנדי. בשנת 1999 התחנה החלה לשדר תוכנית מיוחדת למוזיקת היפ פופ Juize. בשנת 2012 לאחר 13 שנות שידור התוכנית נמכרה לתחנת רדיו אחרת. מדיה וקבצים בנושא רדיו 538 בוויקישיתוף אתר האינטרנט הרשמי של רדיו 538 Luistercijfers april-mei: top 3 loopt uit :: RadioFreak.nl, web.archive.org, ‏2013-06-24
הסכם פורטסמות' (1948)

הסכם פורטסמות' של 1948, או ההסכם האנגלו-עיראקי (1948), היה הסכם בין עיראק לבריטניה שנחתם בפורטסמות' ב-15 בינואר 1948. היה זה תיקון של ההסכם האנגלו-עיראקי (1930). ב-1941, במהלך מלחמת העולם השנייה, כבשו הבריטים מחדש את עיראק כדי לבטל הפיכה פרו-נאצית שהתרחשה ב-1941 בראשות רשיד עאלי אל-כילאני. מעט לפני החתימה על הסכם פורטסמות', ניהל ראש ממשלת עיראק, סאלח ג'בר, שהיה איש אמונו של שליט עיראק בפועל, נורי א-סעיד, משא ומתן על נסיגה בריטית מעיראק. עם זאת, ההסכם כלל מועצת הגנה בריטית ועיראקית משותפת לפיקוח על התכנון הצבאי של עיראק. בנוסף, הבריטים המשיכו לשלוט בענייני החוץ העיראקים. בנוסף לסאלח ג'בר ולנורי א-סעיד, ייצגו את עיראק בשיחות שקדמו לחתימה גם שר החוץ פאדל אל-ג'מאלי ושר ההגנה שאקר אל-ואדי. בעת החתימה, המטרה האסטרטגית של בריטניה הייתה ליצור גוש ערבי שיהיה אנטי-סובייטי ופרו-בריטי. לאחר ששכנעה את סוריה, ירדן ומצרים להצטרף לגוש, ויתרה בריטניה על ארץ ישראל המנדטורית, שהאו"ם אישר את חלוקתה למדינה ערבית ולמדינה יהודית והועיד אותה לעיראק. הוסכם על תוכנית צבאית שבאמצעותה שתי דיוויזיות עיראקיות, שיחומשו בנשק בריטי מודרני, יעברו דרך סוריה וירדן ויצטרפו ללגיון הערבי של ירדן כדי לכבוש את המדינות היהודיות והערביות המתוכננות. בהסכם נקבע כי עיראק עדיין תהיה קשורה לבריטים לצורך אספקה ואימונים צבאיים עד 1973, דבר שלא יכול היה להתקבל על ידי הלאומנים הערבים בעיראק. כתגובה נחרצת להסכם, הובילו לאומנים עיראקיים את מרד בגדאד (1948) נגד המשך הנוכחות הבריטית בעיראק. א-סעיד הישעה את מימוש ההסכם כוויתור שהוצע ללאומנים העיראקים והערבים. ההסכם בוטל באופן רשמי לאחר שמהפכת 14 ביולי 1958 הדיחה את פייסל השני מהשלטון, והמדיניות העיראקית הפרו-מערבית התהפכה לכיוון הגוש הסובייטי. מיכאל אפל, המזרח התיכון בימינו; עיראק - מלוכה, מהפכה, רודנות, הוצאת האוניברסיטה הפתוחה, 2005 עזרא נשרי, הסוס הטרויאני הבריטי במלחמת השחרור הישראלית,, הוצאת סטימצקי, 2019 עזרא נשרי, מהלכי משרד החוץ של הלייבור הבריטי כנגד הקמת מדינה יהודית בת-קיימא (ראו פרק שישי) מיכאל אפל, "המזרח התיכון בימינו; עיראק - מלוכה, מהפכה, רודנות", הוצאת האוניברסיטה הפתוחה, 2005, עמ' 86
איפיטמפה

איפיטמפה (עופר ניסים מארח) (באנגלית: E.P. Tampa (Offer Nissim Featuring)) הוא אלבום האולפן השלישי ומיני-אלבום הבכורה של הזמרת-יוצרת הישראלית דנה אינטרנשיונל. הוא יצא לאור בשנת 1995, על ידי חברת התקליטים IMP דאנס בע"מ. מתוכו יצאו שלושה סינגלים: "אני רוצה לחיות", "Qu'est-Ce Que C'est?" ו"מי שלא רוקד עומד". איפיטמפה נחשב לאלבום האולפן השלישי של אינטרנשיונל, אך הוכר כמיני-אלבום כיוון שכלל שבע רצועות בלבד. בריאיון ל"ראש אחד" ביולי 1995, לפני יציאתו של איפיטמפה, הצהירה אינטרנשיונל: "אני לא מרגישה מוכנה לשחרר אלבום חדש עדיין, אז חברת התקליטים שלי החליטה לשחרר כמה רמיקסים של הלהיטים שלי וכמה שירים שמעולם לא שוחררו". באיפיטמפה נכללו שבע רצועות בסך הכול: שלושה שירים חדשים, וארבעה רמיקסים לשירים שהוציאה. איפיטמפה נמכר בלמעלה מ-10,000 עותקים בישראל, על אף היותו מיני-אלבום, וזכה להצלחה נאה במדינה. הערות "אני רוצה לחיות" מעוצב כ"רוצה לחיות". "מי שלא רוקד עומד" מעוצב כ"מי שלא רוקד עומד!". "דנה אינטרנשיונל" מעוצב כ"דנה אינטרנשיונל (SHUSHU YA SHUSHU)". "Qu'est-Ce Que C'est?" מעוצב כ-"QUEST CE QUE C'EST?". האלבום איפיטמפה באתר Discogs איפיטמפה, באתר Dana International community דנה אינטרנשיונל - איפיטמפה E.P. Tampa (באנגלית), 1995, נבדק ב-2023-08-01 דנה אינטרנשיונל - איפיטמפה = E.P. Tampa (באנגלית), 1995, נבדק ב-2023-08-01
נייט מילר

נייתן למאר מילר ג'וניור (באנגלית: Nathan Lamar Miller Junior;‏ 12 באוגוסט 1987 – 4 ביוני 2022) היה כדורסלן אמריקאי ששיחק בעמדות הרכז והקלע. מילר הגיע לישראל בשנת 2010 והחל לשחק בהפועל מגידו מהליגה הלאומית. בעונה שלאחר מכן הוא עבר למכבי באר יעקב, איתה העפיל לגמר הליגה הלאומית, שם הפסידה להפועל תל אביב. לאחר מכן שיחק בפנטרס דה אגואסקליינטס מליגת העל המקסיקנית בכדורסל. לאחר מכן חזר לישראל ושיחק בעירוני נהריה (אותה הוביל לעליית ליגה ושימש כקפטן הקבוצה כששיחקה בליגת העל) ועירוני רמת גן. את שלוש העונות הבאות הוא שיחק בקוריאה הדרומית בקבוצת סיאול סמסונג ת'אנדרס (Seoul Samsung Thunders) מליגת הכדורסל הקוריאנית. מילר פרש בשנת 2019. מילר נפטר ב-4 ביוני 2022, בגיל 34, מהתקף אסתמה. פרופיל, באתר Sports-Reference פרופיל, באתר eurobasket פרופיל, באתר מנהלת ליגת העל בכדורסל אור שקדי‏, נייט מילר, כוכב הליגה הלאומית לשעבר, הלך לעולמו בגיל 34, באתר וואלה, 4 ביוני 2022 טרגי: נייט מילר הלך לעולמו בגיל 34, באתר ערוץ הספורט, 4 ביוני 2022 עצוב: נייט מילר הלך לעולמו בגיל 34 בלבד, באתר ynet, 4 ביוני 2022
מגנונה

מגנונה (באנגלית: Maganoona או Maganuna; מעוצב: Maganona) הוא אלבום האולפן הרביעי של הזמרת-יוצרת הישראלית דנה אינטרנשיונל. הוא יצא לאור בספטמבר 1996, בהוצאת חברת התקליטים ביג פוט רקורדס. מתוכו יצאו שבעה סינגלים: "מגנונה", "מנפנפת", "דון קיחוטה", "I'm Gonna Let",‏ "Cinquemilla", "יש בו אש" ו-"Let Kiss". את האלבום הוציאה אינטרנשיונל על ידי חברת התקליטים הליקון, בשונה משלושת אלבומיה הקודמים. עופר ניסים הצהיר בריאיון שאירע ביוני 1996 ש"התחושה הייתה שרק עם הליקון תהיה להם הזדמנות לפרוץ מחוץ למדינת ישראל, ולכן גם חתמו על חוזה לשנה בלבד למקרה שהם לא יצליחו לענות על הציפייה". שמו של מגנונה לא מצוין בעטיפה עצמה, אלא בצד התקליטור. בנוסף לכך, בריאיון עם מני פאר אמרה ששמו יהיה "Cinquemila". האלבום, שהופץ בידי הליקון הוביל לסערה בינה לבין אינטרנשיונל וניסים, כתוצאה מהקמת חברת הבת ביג פוט רקורדס. שנים לאחר מכן, האשימה אינטרנשיונל בראיונות שונים כי הליקון הקימה את חברת הבת ביג פוט כדי להוציא במסגרתה את התקליטים שלה, מאחר שהם "התביישו בה", להגדרתה. בספטמבר 1997 יצאה מהדורה מיוחדת של מגנונה עם מדבקה "מצורף סינגל מתנה, הכולל: 'סקס אחר' ו-'Power'", במסגרתה צורף תקליטור של סינגל כפול הכולל את "שיר קדמשנתי (סקס אחר)" ו-"Power". התקליטור עצמו כלל ארבע רצועות בסך הכול; גרסת רמיקס ורגילה לראשונה מביניהם וגרסת רדיו וגרסה ארוכה לשנייה מביניהם. בעשרה הימים הראשונים ליציאתו הצליח מגנונה להימכר בלמעלה משבעת אלפים עותקים בסך הכול. מגנונה נמכר בלמעלה מ-23,000 עותקים בישראל, והיה לאחד מאלבומיה הנמכרים ביותר של אינטרנשיונל באותה העת. הערות "I'm Gonna Let" מעוצב כ-"i'M goNNA Let". "Cinquemilla" מעוצב כ-"cHiNqueMiLLa". האלבום מגנונה באתר Discogs מגנונה (אלבום), באתר Dana International community דנה אינטרנשיונל - שיר קדמשנתי (סקס אחר) / Power (באנגלית), נבדק ב-2023-08-01 Ofer Nissim Featuring Danna International - Maganona (באנגלית), 1996, נבדק ב-2023-08-01 Ofer Nissim Featuring Danna International - Maganona (באנגלית), 1996, נבדק ב-2023-08-01
בריידי הנדר

בריידי הנדר (באנגלית: Brady Hender; נולד ב-29 באוגוסט 1996) הוא שחקן קולנוע וטלוויזיה אמריקאי. הנדר נולד ב-29 באוגוסט 1996 בקאטי, (אנ') טקסס. אחיו ברנדון ואחותו טיילר גם הם שחקנים. תפקידו הראשון היה בשנת 2006, בסרט המבוסס על ספרו של טרומן קפוטה, ידוע לשמצה. שנה לאחר מכן הופיע בפרק בסדרת הטלוויזיה היחידה. בשנת 2008 הופיע לצד בילי זיין בסרט הקולנוע "The Man Who Came Back". בשנת 2010 הופיע בסדרת הטלוויזיה "The Forgotten" ובסרט האימה "Psychic Experiment". בשנת 2011 בופיע בפרק בסדרת הטלוויזיה חוק וסדר: לוס אנג'לס. באותה שנה הופיע בסרט הקולנוע פרויקט X. בשנת 2013 הופיע בפרק בסדרת הטלוויזיה אימה אמריקאית. בשנת 2015 הופיע בסרט הקולנוע "WWJD What Would Jesus Do? The Journey Continues". שנה לאחר מכן הופיע בתפקיד חוזר קומדיית המצבים, "Those Who Can’t". בשנת 2017 הופיע בפרק בסדרת הטלוויזיה צ'אנס. בשנת 2019 הופיע בפרק בסדרת הטלוויזיה "A Girl Named Jo". בשנת 2020 שיחק בסרט הקולנוע "Lost Girls: Angie's Story". באותה שנה הופיע בפרק בסדרת הטלוויזיה הצילצול הגואל. בשנת 2022 הופיע בסרט "Romeo and Juliet Killers". בריידי הנדר, ברשת החברתית אינסטגרם בריידי הנדר, במסד הנתונים הקולנועיים IMDb (באנגלית) בריידי הנדר, באתר Rotten Tomatoes (באנגלית) Brady Hender Death Fact Check, Birthday & Age | Dead or Kicking, Dead or Kicking, ‏3 באוגוסט 2019 "Taylar Hender bio". Webs.com: Taylar Hender. נבדק ב-3 במרץ 2012. {{cite web}}: (עזרה)
פוינטינג

האם התכוונתם ל... וקטור פוינטינג - גודל וקטורי המתאר את צפיפות שטף האנרגיה האלקטרומגנטית. משפט פוינטינג - הוא ביטוי של שימור אנרגיה בשדה אלקטרומגנטי, בצורת משוואה דיפרנציאלית חלקית. ג'ון הנרי פוינטינג - פיזיקאי אנגלי.
בילאל בן חמודה

בילאל בן חמודה (בערבית: بلال بن حمودة, בתעתיק: בלאל בן חמודה;‏ 23 באוגוסט 1997 – 10 ביוני 2022) היה כדורגלן אלג'יראי, ששיחק בעמדת הקשר ההתקפי. בן חמודה נולד בחג'וט (אנ') שבאלג'יריה, והחל את הקריירה המקצוענית שלו ב-USMM חג'וט (אנ') המקומית במסגרת ליגת המשנה האלג'יראית (אנ'). הוא ערך עשר הופעות במדי הקבוצה הבוגרת של המועדון, בהן הבקיע שער אחד. בחודש יולי 2016 חתם בן חמודה ב-USM אלג'יר מליגת העל האלג'יראית. ב-28 באוקטובר 2017 הוא ערך את הופעת הבכורה שלו בקבוצה הראשונה של המועדון, בניצחון 0–4 על CR בלוזדאד במסגרת הליגה. הוא ערך 94 הופעות ליגה והבקיע 11 שערים במשך חמש עונות במדי המועדון, עד למותו. בעונת 2018/2018 זכה עם USM אלג'יר באליפות אלג'יריה. בן חמודה היה קפטן נבחרת אלג'יריה עד גיל 23. בחודש יוני 2021 זומן בן חמודה לראשונה לסגל נבחרת אלג'יריה A (אנ'), למשחק נגד נבחרת ליבריה, שנגמר בניצחון 1–5 של נבחרת אלג'יריה A. ב-22 באוגוסט 2021 הוא נכלל בסגל נבחרת אלג'יריה A למחנה האימונים בקטר שנערך לקראת טורניר הגביע הערבי 2021. הוא הבקיע שער במשחק הידידות נגד נבחרת בורונדי. עם זאת, הוא לא נכלל בסגל הנבחרת לטורניר. ב-9 ביוני 2022, יום לפני מותו, הבקיע שער בניצחון 0–3 של נבחרת אלג'יריה A על נבחרת הרפובליקה הדמוקרטית של קונגו במשחק ידידות. ב-10 ביוני 2022, בגיל 24, נהרג בן חמודה בתאונת דרכים. USM אלג'יר אליפות אלג'יריה (1): 2018/2019 בילאל בן חמודה, באתר Transfermarkt בילאל בן חמודה, באתר Soccerway בילאל בן חמודה, באתר FootballDatabase.eu Football - Amical : victoire de l’Algérie A' devant le Liberia (5-1) באתר radioalgerie, ‏ 17 ביוני 2021 (בצרפתית) EN A’ : Bougherra convoque 26 joueurs באתר dzfoot, ‏ 22 באוגוסט 2021 (בצרפתית) Drame : Décès de Billel Benhamouda dans un accident de la route באתר footalgerien, ‏ 10 ביוני 2022 (בצרפתית) נבחרת הכוללת רק שחקנים המשחקים בליגה המקומית ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בילאל בן חמודה".
סווטלאן סטואב

סווטלאן סטואב (בבולגרית: Светлан Стоев;‏ נולד ב-30 באוגוסט 1960, סופיה, הרפובליקה העממית של בולגריה) הוא פוליטיקאי, דיפלומט וכלכלן בולגרי אשר כיהן ממאי ועד דצמבר 2021 כשר החוץ של בולגריה בממשלת המעבר של סטפן יאנב. סטואב נולד ב-1960 בסופיה בירת בולגריה. סיים תואר ראשון ביחסים בינלאומיים באוניברסיטה לכלכלה לאומית ועולמית, ותואר מוסמך אוניברסיטה ביחסים בינלאומיים בהתמחות ביחסים כלכליים, מהאקדמיה לדיפלומטיה של משרד החוץ של הפדרציה הרוסית,(אנ') ותואר שני מהמכון האירופי למדיניות, באקדמיה לדיפלומטיה על שם גוסטב שטרזמן בבון. ב-1985 הצטרף סטואב למשרד החוץ הבולגרי ובו כיהן בשורה ארוכה של תפקידים: נספח לענייני עיתונות, נספח בשגרירות בולגריה בארצות הברית, נספח לענייני משפט בינלאומי בשגרירות בולגריה בטורקיה, מזכיר ראשון בשגרירות בולגריה בניגריה, קונסול דיפלומטי בשגרירות בולגריה בדנמרק, שגריר בולגריה בגרמניה, מזכיר מנהלי של משרד החוץ הבולגרי ושגריר מיוחד לשוודיה ובהמשך לדנמרק. בין מאי לדצמבר 2021, כיהן כשר החוץ של בולגריה בממשלת המעבר של סטפן יאנב. סטואב נשוי לאמיליה ואב לבת (חריסטינה) ובן (ונציסלאב). הוא שולט בבולגריה, רוסית וגרמנית. הוא בעל עיטור הכבוד של הרפובליקה הפדרלית הגרמנית (1988), ומסדר ההצטיינות הלאומי של צרפת (1989). מדיה וקבצים בנושא סווטלאן סטואב בוויקישיתוף סווטלאן סטואב - ביוגרפיה, באתר משרד החוץ של בולגריה (בבולגרית).
פרס צ'ארלס אלברט שול

פרס צ'ארלס אלברט שול (באנגלית: The Charles Albert Shull Award) נערך ביוזמת האגודה האמריקאית לביולוגית צמחים. הפרס הוענק לראשונה בשנת 1971 כדי להוקיר את ד"ר צ'ארלס א. שול, שעניינו האישי ותמיכתו היו אחראים במידה רבה לייסודה ולצמיחה של האגודה. זהו פרס כספי הניתן מדי שנה עבור חקירות יוצאות דופן בתחום ביולוגיה של צמחים לחבר באגודה שגילו בדרך כלל מתחת לארבעים וחמש או פחות מעשר שנים ממתן הדוקטורט. הזוכה מוזמן לנאום לאגודה באספה השנתית בשנה שלאחר מכן. להלן רשימת זוכי הפרס נכון לשנת 2022: 2022- לוסיה סטרדר 2021 - אדריאן רודר 2020 - זכרי ליפמן (אנ') 2019 - סיובאן בריידי 2018 - נתן שפרינגר 2017 - בלייק מאיירס 2016 – ירי פרימל (cs') 2015 – סיריל זיפל 2014 - ליבו שאן 2013 - הארווי מילר 2012 - אליזבת איינסוורת' (אנ') 2011 - שון קטלר (אנ') 2010 - דומיניק ברגמן (אנ') 2009 - סטיבן ג'ייקובסן 2008 - שנג לואן 2007 – סמואל זימן 2006 - שווימי צ'ן (אנ') 2005 – קרישנה ניוגי 2003 - ג'יאן קאנג זו (אנ') 2001- דטלף וייגל (אנ') 1999- סביחה מרצ'נט (אנ') 1997- ג'וליאן שרודר 1995- ג'ואן קורי 1993- איליה רסקין 1991- דניאל קוסגרוב (אנ') 1989- שרון לונג (אנ') 1987- כריסטופר סומרוויל (אנ') 1985- רוברט ג'אקווינטה 1983- בריאן לרקינס 1981- לי פראט 1979- צ'ארלס ארנזן (אנ') 1977- ג'ון בוייר 1975- תומאס קנט הודג'ס 1973- פיטר אלברסהיים 1971 - פיטר מרטין ריי אתר האינטרנט הרשמי של האגודה האמריקאית לביולוגיה של צמחים (באנגלית) Charles Albert Shull Award, American Society of Plant Biologists (באנגלית אמריקאית)
פיינדאם

ספורט קלאב פיינדאם (בהולנדית: Sportclub Veendam) הייתה קבוצת כדורגל הולנדית מהעיר פיינדאם שבמחוז חרונינגן, שפעלה בין השנים 1894 ל-2013, ובשיאה שיחקה הקבוצה בליגת העל ההולנדית. הקבוצה נוסדה ב-4 בספטמבר 1894 בעיירה פיינדאם. בתחילת המאה ה-20 שינתה את שמה מספר פעמים, ושמה התקבע כפיינדאם. ב-1916 העפילה הקבוצה העפילה הקבוצה לבית האזורי העליון באליפות הולנד וב-1932 הגיעה להישג השיא שלה וזכתה באליפות הליגה המחוזית של אליפות הולנד. בעקבות הזכייה העפילה הקבוצה לשלב בית הגמר עם אלופות כלל המחוזות אך סיימה במקום ה-5 והאחרון לאחר שהשיגה ניצחון בודד על ה-4 פ.ס.ו איינדהובן. עם ההחלטה על הפיכת הכדורגל למקצועני בהולנד, נרשמה הקבוצה כמועדון מקצועני ושובצה לליגת המבחן השלישית. שכר השחקנים בקבוצה הושפע מהישג ולא על בסיס משכורת חודשית בלבד והרכב מ-15 גילדן הולנדי עבור ניצחון, 10 עבור תוצאת תיקו ו-5 עבור הפסד, נוסף על 5 גילדן לשבוע. את עונת הבכורה בליגת המבחן סיימה הקבוצה במקום ה-13 ולא הצליחה להעפיל לליגה השנייה. לאחר חלוקת הליגות ב-1956 שובצה בליגה השלישית בה שיחקה עד עונת 1958/59 אז סיימה במקום ה-2 והעפילה לראשונה לליגת המשנה ההולנדית. בליגת המשנה שיחקה כ-6 עונת ובשיאה העפילה למקום ה-5. בסיום עונת 1964/1965 סיימה במקום ה-15 ונשרה לליגה השלישית. לאחר שלוש שנים במאבקי הצמרת שבה הקבוצה לליגה השנייה. מסוף שנות ה-60 ועד לאמצע שנות ה-80 הייתה קבוצה לחברה קבועה בליגת המשנה כאשר לרוב הייתה בחלק האמצעי והתחתון של הטבלה. כל זה השתנה כאשר בעונת עונת 1985/1986 הצליחה הקבוצה לסיים במקום הרביעי ולהפעיל לשלב הפלייאוף. בשלב זה הצליחה לגבור על כל יריבותיה והעפילה לראשונה לליגת העל. עונתה הראשונה בליגת העל עונת 1986/1987 הייתה קשה והקבוצה התקשתה לנצח והשיגה 4 ניצחונות בלבד כולן על קבוצות ממרכז ותחתית הטבלה. עקב כך סיימה במקום ה-17 ונשרה לליגת המשנה. בעונה הבאה בליגת המשנה הצליחה הקבוצה להיצמד לראש הטבלה ובסיומה העפילה לליגת העל לאחר שסיימה במקום ה-2. גם בעונתה השנייה בליגה הבכירה לא הצליחה הקבוצה לנטוע שורשים בליגה הבכירה ולמרות שהצליחה להכפיל את כמו הניצחונות ל-8, ספגה לא פחות מ-18 הפסידים, סיימה במקום האחרון וירדה לליגת המשנה. מתחילת שנות ה-90 ועד להתפרקותה ב-2013 הייתה הקבוצה חברה קבועה בליגת המשנה, ואף העפילה לפלייאוף העלייה מספר פעמים אך לא הצליחה לשחזר את הישג השיא שלה. בשנת ה-2010 נכנס המועדון להליך פשיטת רגל, אחרי שלאורך שנות ה-90 וה-2000 ביצע מספר תוכניות הבראה, אך למרות מאמצים של נותני חסות ואף עיריית פיינדאם המועדון לא הצליח להתאזן ובאפריל 2013 נמחק מהליגה השנייה והתרפק. מדיה וקבצים בנושא פיינדאם בוויקישיתוף אתר האינטרנט הרשמי של פיינדאם "Met dank aan de industrie". Nieuwsblad van het Noorden. 16 July 1994. p. 35. "Feest voor VV Veendam 1894". Veendammer. 10 September 2019. p. 5.
ג'ייק הופמן

ג'ייקוב אדוארד "ג'ייק" הופמן (באנגלית: Jacob Edward "Jake" Hoffman; נולד ב-20 במרץ 1981) הוא שחקן, במאי וסופר יהודי-אמריקאי. ג'ייק הופמן נולד במחוז לוס אנג'לס, בנם של השחקן דסטין הופמן וליסה הופמן (אנ'). הוא יהודי, כמו גם שני הוריו. בשנת 2003 סיים את לימודיו בבית הספר לאמנויות על שם טיש של אוניברסיטת ניו יורק. ב-2006 שיחק בסרט הפנטזיה הקומי "קליק", כשגילם את בנו של אדם סנדלר. הופמן ואביו לוהקו בשנת 2012 לתפקידים הנכד והסבא בסדרת הטלוויזיה "Luck". בשנת 2013 גילם את מעצב הנעליים סטיב מאדן בסרט "הזאב מוול סטריט" של הבמאי מרטין סקורסזה. הופמן ביים קליפים, כתב וביים סרטים קצרים. בשנת 2014 ערך הופמן את הופעת הבכורה שלו בבימוי סרט העלילתי בשם Asthma. ביולי 2022 נישא לחברתו הישראלית, עמית דישון, מעצבת פנים. מדיה וקבצים בנושא ג'ייק הופמן בוויקישיתוף ג'ייק הופמן, במסד הנתונים הקולנועיים IMDb (באנגלית) ג'ייק הופמן, באתר AllMovie (באנגלית) ג'ייק הופמן, במסד הנתונים הקולנועיים KinoPoisk (ברוסית) "Jacob Edward Hoffman, Born 03/20/1981". California Birth Index. נבדק ב-26 במאי 2018. {{cite web}}: (עזרה) "Jake Hoffman Joins 'Wolf Of Wall Street'". Deadline Hollywood. 26 ביולי 2012. נבדק ב-26 במאי 2018. {{cite web}}: (עזרה) Lodge, Guy (7 ביולי 2014). "Karlovy Vary Film Review: 'Asthma'". Variety. נבדק ב-26 במאי 2018. {{cite web}}: (עזרה) יוני פרוים, דסטין הופמן מציג: הכלה הישראלית שלי, במדור "פנאי פלוס" באתר ynet‏, 7 ביולי 2022
ככה כל יום

"ככה כל יום" הוא סינגל שהוקלט על ידי הזמר הישראלי עדן חסון. הוא יצא לאור ב-9 בפברואר 2022, על ידי חברת התקליטים Mobile1 Music, כסינגל הרביעי מתוך אלבום האולפן השלישי של חסון, אלבום 3. הוא נכתב על ידי חסון, שגם הפיק את השיר עם יעקב למאי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.6 מיליון השמעות. השיר הגיע למקום השני במצעד הסינגלים הישראלי של המדיה פורסט. הווידאו קליפ הרשמי של השיר פורסם ב-9 בפברואר 2022, ביום צאת השיר, בבימויו של רן יחזקאל. נכון ליוני 2022 עומד מונה הצפיות של הקליפ על למעלה מ-4.2 מיליון צפיות. ככה כל יום - עדן חסון - ספוטיפיי ככה כל יום - עדן חסון - יוטיוב ככה כל יום - עדן חסון - אפל מיוזיק